
	วันเสาร์ 20 กุมภาพันธ์ 2559

	เวลา 08:20 - 09:40 น.
	คณะเดินทางออกจากท่าอากาศยานสุวรรณภูมิ กรุงเทพฯ ไปยังท่าอากาศยานแม่ฟ้าหลวง จ.เชียงราย  โดยสายการบินไทยสมายด์ เที่ยวบินที่ WE 130

	เวลา 09:40 - 10:00 น.
	คณะเดินทางถึงท่าอากาศยานแม่ฟ้าหลวง รับสัมภาระ เตรียมตัวออกเดินทางไปดอยตุง

	เวลา 10:00 - 11:00 น.
	ออกเดินทางจากท่าอากาศยานแม่ฟ้าหลวง อ.เมือง จ.เชียงราย ไปยังโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ อ.แม่ฟ้าหลวง จ.เชียงราย

	เวลา 11:00 - 11:15 น.
	เดินทางถึงแปลงปลูกป่าเศรษฐกิจ บริษัทนวุติ ไซด์ 1 ในพื้นที่โครงการพัฒนาดอยตุงฯ รับประทานอาหารว่าง

	เวลา 11:15 - 12:00 น.
	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 12:00 - 13:00 น.
	รับประทานอาหารกลางวัน ณ ห้องอาหารครัวตำหนัก

	เวลา 13:00 - 13:20 น.
	ออกเดินทางจากห้องอาหารครัวตำหนัก ไปศูนย์ผลิตและจำหน่ายงานมือ

	เวลา 13:20 - 15:00 น.
	ชมศูนย์ผลิตและจำหน่ายงานมือ "ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก"

	เวลา 15:00 - 15:20 น.
	ออกเดินทางจากศูนย์ผลิตและจำหน่ายงานมือ ไปยังสวนแม่ฟ้าหลวง

	เวลา 15:20 - 16:00 น.
	Focus Group ของ EDP 16 ควรจะจัดกิจกรรมอะไร เพื่อตอบสนองต่อความคาดหวังของกลุ่มสมาชิก

	เวลา 16:00 - 16:30 น.
	รับประทานอาหารว่าง ณ ร้านกาแฟในสวนแม่ฟ้าหลวง

	เวลา 16:30 - 17:00 น.
	ชมสวนแม่ฟ้าหลวง"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 17:00 - 18:30 น.
	เข้าที่พักดอยตุงลอด์จ และพักผ่อนตามอัธยาศัย

	เวลา 18:30 - 19:30 น.
	รับประทานอาหารเย็น ณ ศาลาลีลาวดี

	เวลา 19:30 - 23:00 น.
	กิจกรรมคาราโอเกะ ณ คลับ 31  หรือ พักผ่อนตามอัธยาศัย

	วัน 21 กุมภาพันธ์ 2559

	เวลา 07:00 - 08:00 น.
	รับประทานอาหารเช้า ณ ศาลาลีลาวดี

	เวลา 08:00 - 09:00 น.
	ชมพระตำหนักดอยตุง"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 09:00 - 10:00 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 10:00 - 11:00 น.
	ฟังบรรยายเกี่ยวกับโครงการพัฒนาทางเลือกในการดำรงชีวิตที่ยั่งยืน ของมูลนิธิแม่ฟ้าหลวงในพระบรมราชูปถัมภ์ และโครงการขยายผลไปยังพื้นที่ต่างๆ"บรรยายสรุปโดย หม่อมหลวงดิศปนัดดา  ดิศกุล  รองประธานเจ้าหน้าที่บริหาร"

	เวลา 11:00 - 11:15 น.
	รับประทานอาหารว่าง ณ หน้าห้องออดิทอเรียมหอแห่งแรงบันดาลใจ

	เวลา 11:15 - 13:00 น.
	ออกเดินทางจากโครงการพัฒนาดอยตุงฯ ต.แม่ฟ้าหลวง  ไปยังโครงการปลูกป่าปางมะหัน ต.เทอดไทย

	เวลา 13:00 - 14:00 น.
	รับประทานอาหารกลางวัน ที่โครงการปลูกป่าปางมะหัน

	เวลา 14:00 - 14:45 น.
	บรรยายสรุปโครงการปลูกป่าปางมะหัน "ปลูกป่า ปลูกเสริม" และโครงการปลูกป่าปูนะ "ปลูกป่า แบบไม่ปลูก" 

	เวลา 14:45 - 16:30 น.
	กิจกรรมเดินป่า : ป่าอนุรักษ์ และ ป่าเศรษฐกิจ ของโครงการปลูกป่าปางมะหัน

	เวลา 16:30 - 17:00 น.
	รับประทานอาหารว่าง ณ โครงการปลูกป่าปางมะหัน

	เวลา 17:00 - 19:00 น.
	ออกเดินทางจากโครงการปลูกป่าปางมะหัน ต.เทอดไทย กลับที่พักดอยตุงลอด์จ ต.แม่ฟ้าหลวง

	เวลา 19:00 - 20:00 น.
	รับประทานอาหารเย็น ณ ศาลาลีลาวดี

	เวลา 20:00 - 00:00 น.
	เข้าที่พักดอยตุงลอด์จ และพักผ่อนตามอัธยาศัย

	วันจันทร์ 22 กุมภาพันธ์ 2559

	เวลา 07:00 - 08:00 น.
	รับประทานอาหารเช้า ณ ศาลาลีลาวดี พร้อมเช็คเอ้าท์

	เวลา 08:00 - 09:30 น.
	ออกเดินทางจากดอยตุงลอด์จ โครงการพัฒนาดอยตุงฯ อ.แม่ฟ้าหลวง ไปยังมหาวิชชาลัยพุทธเศรษฐศาสตร์ (ไร่เชิญตะวัน) ต.ห้วยสัก อ.เมือง จ.เชียงราย 

	เวลา 09:30 - 10:30 น.
	ธรรมคีตา

	เวลา 10:30 - 11:00 น.
	สมาทานศีล 8 + สมาทานพระกรรมฐาน  ปฐมนิเทศและอรรถาธิบายศีล 8

	เวลา 11:00 - 11:30 น.
	กราบสมาธิและอานาปานสติภาวนา

	เวลา 11:30 - 12:30 น.
	รับประทานอาหารกลางวันอย่างมีสติ ณ ไร่เชิญตะวัน

	เวลา 12:30 - 14:50 น.
	อิสระตามอัธยาศัย ณ ไร่เชิญตะวัน

	เวลา 14:50 - 15:30 น.
	ออกเดินทางจากมหาวิชชาลัยพุทธเศรษฐศาสตร์  ไปยังท่าอากาศยานแม่ฟ้าหลวง เชียงราย

	เวลา 15:30 - 16:55 น.
	คณะเดินทางถึงท่าอากาศยานแม่ฟ้าหลวง เชียงราย และ Check in ตั๋วเครื่องบิน

	เวลา 16:55 - 18:15 น.
	ออกเดินทางจากท่าอากาศยานแม่ฟ้าหลวง จ.เชียงราย ไปยังท่าอากาศยานสุวรรณภูมิ กรุงเทพฯ โดยสายการบินไทยสมายด์ เที่ยวบินที่ WE 135


